als_Latn dik_Latn sag_Latn
Kryesia e LDK’së vendos: Teuta Rugova ia kthen lulet Hashim Thaçit si hakmarrje për koalicionin
- May 08, 2017 16:58
- Satirë
Kryesia e Lidhjes Demokratike të Kosovës ka marrë sot një vendim në mbledhjen e jashtëzakonshme të Kryesisë.
Në mbledhjen e mbajtur sot, në mënyrë unanime Kryesia e kësaj partie ka vendosur që deputetja më e re e LDK’së dhe e Kuvendit të Kosovës, e bija e Ibrës, Teuta Rugova, të ia kthejë lulet Presidentit Hashim Thaçit, të cilat ky i fundit ia dha në ditën kur e mori këtë post dhe u votua nga ajo dhe deputetët e tjerë të LDK’së.
Deri tek ky vendim ka ardhur për shkak të zërave nga Partia Demokratike e Kosovës për prishje të koalicionit.
“Po, kemi marrë ketë vendim pa asnjë votë kundër. Ditën e mërkurë, kur do të votohet mocioni i opozitës në Kuvend, deputetja jonë Teuta Rugova do të shkojë në Presidencë dhe të ia kthejë lulet që ia ka dhuruar Hashim Thaçi. Mjaft është mjaft.”, ka thënë për PamPress, Shefi i GP të LDK’së, Ismet Beqiri.
Beqiri nuk ka pranuar të japë më shumë sqarime rreth të ardhmes së koalicionit. /PamPress/
Lajmet në rubrikën "Satirë" janë lajme satirike, dhe si të tilla në shumicën e rasteve janë lajme të sajuara dhe jo të vërteta.
als_Latn tgl_Latn nya_Latn als_Latn als_Latn als_Latn als_Latn als_Latn als_Latn